jkorsvik/nowiki_second_scrape_merged huggingface dataset:
Oliver Tambo

Oliver Reginald Tambo (født 27. oktober 1917, død 24. april 1993) var en sørafrikansk anti-apartheid-politiker og en sentral skikkelse i African National Congress (ANC). 


== Liv og virke ==
Tambo ble født i Mbizana i det østlige Mpondoland, i det som i dag er Eastern Cape, og var av Xhosafolket. 
I 1940 ble han, sammen med flere andre, blant andre Nelson Mandela, utvist fra Fort Hare University etter å ha deltatt i en studentstreik. I 1942 dro han tilbake til sin tidligere skole i Johannesburg for å undervise i naturvitenskap og matematikk. 
Tambo var, sammen med Mandela og Walter Sisulu, en av grunnleggerne av ANC Youth League i 1943. Ungdomsorganisasjonen foreslo at man skulle endre taktikken i antiapartheid-arbeidet. Tidligere hadde ANC forsøkt å fremme sin sak ved opprop og demonstrasjoner, men ANC Youth League følte at dette var utilstrekkelig til å oppnå gruppens målsetninger, og foreslo sitt eget «handlingsprogram». Dette programmet anbefalte virkemidler som boikott, sivil ulydighet, streiker og samarbeidsnekt. 
I 1955 ble Oliver Tambo generalsekretær i ANC, etter at Walter Sisulu ble satt i husarrest av den sørafrikanske regjeringen. i 1958 ble han varapresident for ANC, før han i 1959 ble dømt til fem års husarrest av regjeringen.
Som en reaksjon på dette ble Tambo sendt utenlands av ANC for å mobilisere internasjonal motstand mot apartheid. Han var involvert i dannelsen av South African United Front, som bidro til at Sør-Afrika ble ekskludert fra Samveldet av nasjoner i 1961. I 1967 ble Tambo fungerende president i ANC, etter at Albert Lutuli døde. I 1985 ble han gjenvalgt som president i ANC. Han fikk et alvorlig slag i 1989, men fortsatte å være et symbol for antiapartheid-arbeidet både utenlands og i Sør-Afrika.
Han kom tilbake til Sør-Afrika i 1991 etter over 30 års eksil i Zambia. Tambo døde på grunn av komplikasjoner etter et nytt slagtilfelle i april 1993.


== Ettermæle ==
Den 27. oktober 2006 fikk den internasjonale flyplassen i Johannesburg navn etter Tambo og ble kalt OR Tambo internasjonale lufthavn. Tambo ble i 2012 posthumt tildelt Mapungubwe-ordenen i platina.


== Referanser ==


== Eksterne lenker ==
ANC-biografi
Kvanli

Kvanli (Kvannlia) er ei bygd og en grunnkrets i Lenvik kommune, Troms. Bygda ligger på innlandet på Senja, mellom Grasmyrbotn og Høglia. Kvannlia og området rundt er preget av landbruk, og det ligger flere småbruk her. Veien gjennom bygda er kommunal, og er ikke asfaltert. Veien går mellom fylkesvei 861 i Grasmyrbotn og fylkesvei 86 ved Høglia.
Skoler, barnehager og posttjenester er på Silsand.


== Grunnkrets ==
Grunnkretsen Kvanli tilhører Silsandområdet og består av bygdene Kvannlia, Nybygda, Tverrelva, Sandbakken, Leirbakkmoen og Nordlia. De tre sistnevnte ligger langs Fv 229. Her ligger dessuten Sandbakken kapell. Areal: 32,53 km².
Innbyggertall:
SS «Christian Radich»

SS «Christian Radich» er en tremastet fullrigger, bygget ved Framnæs Mekaniske Værksted i Sandefjord, med levering den 17. juni 1937. Eier er Stiftelsen Skoleskipet Christian Radich, etablert ved en donasjon fra rittmester, trelasthandler og skipsreder Christian Radich.
«Christian Radich» ble kjent gjennom filmen Windjammer som hadde suksess i en rekke land. Skipet ble også benyttet i TV-serien Onedinlinjen fra BBC, som ble sendt på TV på 1970-tallet.


== Om skipet ==
Skipet er bygget i klinket stål, kallesignal er LJLM, hjemmehavn er Oslo og IMO-nummer er 5071729. Skipet var tidligere klasset i Det Norske Veritas (DNV) og er bygget til klassen +1A1, E0, og ble deretter klasset i DNV GL, som i 2021 byttet navn til DNV. Skipet har følgende tekniske spesifikasjoner:

Masthøyde: 37,7 meter
Seilføring: 27 seil
Seilareal: 1 360 m²Den faste besetningen er på ca. 18 personer, og skipet kan i tillegg ha med 88 kadetter/medseilere. Skipet ble opprinnelig bygget som et skoleskip for opplæring av sjøfolk til den norske handelsflåten, og ble brukt til det i mange år. Fra 1999 har driften siktet seg inn mot chartermarkedet og mot betalende medseilere. Fra 2005 til 2015 hadde Befalsskolen for Sjøforsvaret befalselever om bord i «Christian Radich».


== Windjammer ==
Skuta deltok i filmen Windjammer: The Voyage of the Christian Radich i 1958. Med Christian Radich fra Oslo, via Karibien til New York og tilbake til Oslo.
«Windjammer» er gjenbrukt som navn på Christian Radichs livsmestringsprogram for ungdom mellom 16 og 25 som står utenfor arbeid eller skole. Siden starten av Windjammerprosjektet har 107 ungdommer fordelt på 4 tokt deltatt. I forkant og etterkant av samlingene lærer ungdommene mer om seg selv, i form av gruppearbeid og øvelser og om bord er alle en del av et vaktlag, hvor alle er like viktige for at skuta skal gå fremover.


== Regattaer ==
«Christian Radich» seiler ofte i The Tall Ships' Races, og har vunnet der i 2005, 2007 og 2008.


== Referanser ==


== Se også ==
SS «Statsraad Lehmkuhl»
SS «Sørlandet»


== Eksterne lenker ==
(no) Offisielt nettsted 
(en) IMO 5071729 – kategori av bilder, video eller lyd på Commons 
(en) Christian Radich (ship) – galleri av bilder, video eller lyd på Commons 
(no) SS «Christian Radich» – Krigsseilerregisteret 
(en) SS «Christian Radich» – DNVs skipsregister 
(en) SS «Christian Radich» – Den internasjonale sjøfartsorganisasjonen
Robert Delaunay

Robert Delaunay (født 12. april 1885 i Paris, død 25. oktober 1941 i Montpellier) var en fransk maler. Han var gift med den russiske kunstnerinnen Sonia Delaunay-Terk. Delaunay har gjort seg kjent for orfismen, som forener fauvismens sterke fargebruk med  kubismens betoning av geometriske figurer.


== Referanser ==


== Eksterne lenker ==
(en) Robert Delaunay – kategori av bilder, video eller lyd på Commons 
(en) Robert Delaunay – galleri av bilder, video eller lyd på Commons 
(en) Robert Delaunay på Internet Movie Database 
(en) Robert Delaunay på Discogs 
(en) Robert Delaunay på MusicBrainz 
Sitater og bilder fra artchive.com
Om kunstneren i artcyclopedia.com
Oversikt: Peggy Guggenheim Collection site
Robert Delaunay, brev til August Macke, 1912
Nils Gabriel Djurklou

Nils Gabriel Djurklou (født 24. juli 1829 i Närke, død 31. mars 1904 i Örebro) var en svensk friherre, arkeolog og folkeminnesamler.
Djurklou stiftet i 1856 Föreningen för Nerikes folkspråk och fornminnen, Sveriges eldste distriktslag innen forminnevern. Blant hans bøker kan nevnes Ur Nerikes folkspråk och folklif (1860), Från Vermlands finnskogar (1873), Unnarsboarnes seder och lif (1874) om Södra Unnaryds socken i Småland, Sagor och äfventyr berättade på svenska landsmål (1883), illustrert av Carl Larsson, Lifvet i Kinds härad i Vestergötland i början af sjuttonde århundradet (1885). 
Djurklou er kjent for Norge fordi Nordahl Rolfsen brukte flere av hans eventyr i sin Lesebok for folkeskolen. Djourklou og Rolfsen samarbeidet med illustratørene Erik Werenskiold og Theodor Kittelsen, som i 1887 illustrerte en norsk utgave av eventyrene. Samlingen ble sist gjenutgitt i 1971.
Djurklou var også engasjert i næringsutvikling, og han var medlem av flere vitenskapelige selskaper.


== Referanser ==
Rambo

Rambo er hovedpersonen i en serie actionfilmer basert på David Morrells roman First Blood. 
Filmene handler om Vietnam-veteranen og krigshelten John J. Rambo, som i filmene spilles av Sylvester Stallone.


== Filmene ==
First Blood (1982)
Rambo: First Blood Part II (1985)
Rambo III (1988)
Rambo (2008)
Rambo: Last Blood (2019)


== TV-serie ==
I 1986 sendt amerikanske tv en animert serie kalt Rambo: The Force of Freedom. Det ble i alt produsert og sent 65 episoder.
Kides by

Kides ([kjˈiːdes]; finsk: Kitee) har vel 10 000 innbyggere og er en by og kommune i Finland. Den ligger i landskapet Norra Karelen. Kides er en finskspråklig kommune som grenser til Russland (Republikken Karelia) og de finske kommunene Tohmajärvi, Rääkkylä, Nyslott og Parikkala.
Ved krigsavslutningen i 1944 ble den østlige del av kommunen avstått til Russland.
Noen kjente folk fra Kides er Tuomas Holopainen, Jukka Nevalainen og Emppu Vuorinen fra det kjente Heavy Metal-bandet Nightwish. Også deres tidligere vokalist Tarja Turunen kommer derfra. 


== Eksterne lenker ==
Offisielt nettsted 
(en) Kitee – kategori av bilder, video eller lyd på Commons
Øverschlesiske industriområde

Det øverschlesiske industriområde (polsk Górnośląski Okręg Przemysłowy, forkortet GOP) er det største industriområdet i Polen, og landets største senter for kull- og tungindustri. Det omfatter industrienheter i regionene Øvre Schlesien (sentraløstlige del) og Zagłębie Dąbrowskie. 
Begrepet brukes ofte synonymt med Katowice-agglomerasjonen, som har en befolkning på over 2,8 millioner mennesker. Skjønt industriområdet og agglomerasjonens areal i stor grad overlapper hverandre er dette i virkeligheten to strukturelt forskjellige begrep, da agglomerasjoner omfatter alle byer – ikke nødvendigvis de med industrielle funksjoner.
Områdets største by er Katowice. Andre viktige byer er Bytom, Gliwice, Jaworzno, Zabrze, Tarnowskie Góry, Tychy, Sosnowiec og Siemianowice Śląskie.
Susse Wold

Susse Wold (Lise Wold) (født 17. november 1938 på Frederiksberg) er en dansk skuespiller. Susse Wold ble utdannet skuespiller ved Privatteatrenes elevskole i 1958–1960. I perioden 1964–1971 var hun ansatt ved Det kongelige Teater.
Hun er datter av Knud Wold og Marguerite Viby. I en årrekke var hun sammen med skuespilleren Erik Mørk, som hun fikk sønnen Christian Mørk med i 1966. I 1983 giftet hun seg med skuespilleren Bent Mejding.
I Norge er hun kjent fra TV-serien Matador, i rollen som Gitte Graa, overklasseelskerinnen til Jørgen Varnæs (Bent Mejding). 


== Filmografi (utvalg) ==
Charles' tante – 1959
Jetpiloter – 1961
Den grønne elevator – 1961
Den kære familie – 1962
Det stod i avisen – 1962
Tre piger i Paris – 1963
Sommer i Tyrol – 1964
Mord for åbent tæppe – 1964
Halløj i himmelsengen – 1965
Tre små piger – 1966
Hurra for de blå husarer – 1970
Manden på Svanegården – 1972
Bejleren - en jysk røverhistorie – 1975
Den kroniske uskyld – 1985
Jakten – 2012
Et glass til – 2020


== Priser og utmerkelser (utvalg) ==
1969 – Mottaker av Tagea Brandts Rejselegat
1970 – Olaf Poulsens Mindelegat
2010 – Modersmål-Prisen
2014 – Bodilprisen for beste kvinnelige birolle i Jakten


== Referanser ==


== Eksterne lenker ==
Offisielt nettsted 
Offisielt nettsted 
(en) Susse Wold på Internet Movie Database 
(sv) Susse Wold i Svensk Filmdatabas 
(da) Susse Wold på Filmdatabasen 
(da) Susse Wold på danskefilm.dk 
(da) Susse Wold på danskfilmogtv.dk 
(da) Susse Wold på Scope 
(fr) Susse Wold på Allociné 
(en) Susse Wold på AllMovie 
(en) Susse Wold hos The Movie Database
Bent Mejding

Bent Mejding (født 14. januar 1937 i Svendborg) er en dansk skuespiller, instruktør og teaterdirektør. Han ble utdannet som skuespiller i 1957–1959 ved Teaterdirektørforeningens Skuespillerskole. I 1961 debuterete han som instruktør, samme år som han sammen med sin daværende kone Susanne Theil startet Ungdommens Teater, hvor han var leder frem til 1980. I 1965–1966 var han dessuten leder av Gladsaxe Teater, og i 1991–1996 var han meddirektør for Det ny Teater. Han er nå teaterdirektør på Det Kongelige Teater.
Bent Mejding er en av Danmarks store skuespillere og har medvirket i en rekke filmer og TV-serier. I Matador spilte han den etterhvert alkoholiserte advokaten Jørgen Varnæs. Som motspiller hadde han bl.a. sin senere ektefelle, Susse Wold (i rollen som elskerinnen Gitte Graa). I 2007 har vi sett ham som overborgmester Poul Bremer i Dansk TVs "Forbrytelsen". Han vant Robertprisen for årets mannlige birolle for sin rolle som Lindum Svendsen i Drømmen.
Han ble gift første gang i 1959 med skuespilleren Susanne Beathe Rosenkrantz Theil-Jensen, som han har to barn med. Han ble gift for annen gang i 1983 på Hawaii med sin nåværende kone, skuespilleren Susse Wold.


== Filmografi ==
Mor skal giftes i 1958 som pilotløjtnanten Carl.
Gøngehøvdingen i 1961 som kapellanen Tange.
Reptilicus i 1961 som ingeniøren Svend Dalstrup.
Lykkens musikanter i 1962 som sagfører Rolf Dagerman.
Frøken April i 1963 som den græske læge Ioskue.
Mor bag rattet i 1965 som adelsmanden Karl von Baumfeldt.
Tintomora i 1970 som Regenten.
Kun sandheden i 1975 som Jørgen Brehmer.
Olsen-banden ser rødt i 1976 som dirigent på det Kgl. Teater.
Olsenbanden for full musikk i 1976 som dirigent på det Nationaltheatret
Attentat i 1980 som vicepolitikommisæren.
Kurt og Valde i 1983 som advokaten.
Tro, håb og kærlighed i 1984 som faderen til Erik.
Drengene fra Sankt Petri i 1991 som Pastor Balstrup.
Italiensk for begyndere i 2000 som avgåt Prest.
Blinkende lygter i 2000 som farfar.
Ulvepigen Tinke i 2002 som Herman.
Brødre i 2004 som Henning.
Drømmen i 2006 som Lindum Svendsen.
En kongelig affære i 2012 som J.H.E. Bernstorff


== TV-serier han har medvirket i ==
Fiskerne i 1977.
Matador fra 1978-1981, avsnitt 1-23 som Jørgen Værnæs.
Gøngehøvdingen i 1992 som den svenske oberst Sparre.
Taxa fra 1997–1999.
Edderkoppen i 2000, som H.C. Vissing.
Mordkommisjonen fra 2002–2003, medv. i avsnitt 31 og 32 som advokat Clemmesen.
Forbrytelsen fra 2007 – overborgmester Poul Bremer 


== Referanser ==


== Eksterne lenker ==
(en) Bent Mejding på Internet Movie Database 
(sv) Bent Mejding i Svensk Filmdatabas 
(da) Bent Mejding på Filmdatabasen 
(da) Bent Mejding på danskefilm.dk 
(da) Bent Mejding på danskfilmogtv.dk 
(da) Bent Mejding på Scope 
(fr) Bent Mejding på Allociné 
(en) Bent Mejding på AllMovie 
(en) Bent Mejding hos The Movie Database 
(da) Bent Mejding hos danskefilmstemmer.dk
Nordic Songs

Nordic Songs er et musikkalbum med romanser av den svenske komponisten Gustaf Nordqvist og Edvard Grieg på Vest-Norsk Plateselskap.CD-en ble innspilt i Bergen i desember 2002 og april 2003 og utgitt i 2004. Platen er produsert av Dag Fluge, Rolf Nykmark synger baryton og Audun Kayser spiller piano. Platen er spilt inn på et nyrestaurert "Grieg-flygel" fra 1886 hjemme hos Fluge på Kleppestø.


== Innhold ==
Nordqvist«Lindagulls krona» (Nordqvist & Gripenberg)
«Det var en gång» (Nordqvist & Sten Selander)
«Ro, ro-» (Nordqvist & Augustin Kock)
«Gammal sorg» (Nordqvist & Anders Österling)
«Dalbolåt» (Nordqvist & Viktor Myrén)
«Drivsnø» (Nordqvist & Bertel Gripenberg)
«Hjärtat» (Nordqvist & Bo Bergman)Grieg«Poesien» (Edvard Grieg & H.C. Andersen)
«Hjertets Melodier» (Grieg)
«Stambogsrim» (Grieg & Henrik Ibsen)
«Med en Vandlilje» (Grieg & H. Ibsen)Nordqvist«Jul, jul, strålande jul» (Nordqvist & Edv. Evers)
«Psaltare och lyra» (Nordqvist & E.A. Karlfeldt)
«Allenast i Gud söker min själ sin ro» (Nordqvist)
«Det spirar i Guds örtagård» (Nordqvist & Sam. Gabrielsson)
«Gud, var mig nådig» (Nordqvist)
«Vida, vida» (Nordqvist & A. Fors[s]ell-Gullstrand.)
«Det er något bortom bergen» (Nordqvist & D. Andersson)
«Låt mig leva en liten tid» (Nordqvist & Zacharias Topelius)
«Till havs» (Nordqvist & Jonatan Reuter)


== Referanser ==
Gliwice

Gliwice (tysk Gleiwitz, latin Glivitium) er en industriby i Polen ved elven Kłodnica, omtrent 20 km vest for Katowice. Den befinner seg i det schlesiske voivodskap, og har distriktsnivåstatus.


== Vennskapsbyer ==
Bottrop, Dessau, Doncaster, Kežmarok, Nacka, Salgótarján, Valenciennes


== Se også ==
Radiosender Gleiwitz
Zabrze

Zabrze (tysk Hindenburg (fra 1915 til 1945)) er en distriktsnivåby i sørlige Polen. Den ligger i det schlesiske voivodskap, og er del av det øverschlesiske industriområde. 


== Vennskapsbyer ==
Sangerhausen, Seclin, Lund, Sønderborg, Hazleton, Trnava, Opava, Kaliningrad, Rivne


== Eksterne lenker ==
Offisielt nettsted 
(en) Zabrze – kategori av bilder, video eller lyd på Commons 
(en) Zabrze – galleri av bilder, video eller lyd på Commons
Bytom

Bytom (tysk Beuthen, tsjekkisk Bitom, latin Bithomia, Bethania) er en distriktsnivåby i sørvestlige Polen i det schlesiske voivodskap. Den er en del av det øverschlesiske industriområde, som er et storbyområde med over 3 millioner innbyggere.
Bielsko-Biała

Bielsko-Biała er en by med distriktsnivåstatus i sørlige Polen i det schlesiske voivodskap ved elven Biała. Opprinnelig var dette to byer på hver side av elven – Bielsko og Biała – som 1. januar 1951 formelt dannet én byenhet. 


== Vennskapsbyer ==
Acco, Baia Mare, Besançon, Berdyansk, Frydek-Mistek, Grand Rapids, Kirklees, Kragujevac, Lilienthal, Monreale, Rancagua, Shijiazhuang, Stadskanaal, Szolnok, Tienen, Trinec, Wolfsburg, Žilina
Ruda Śląska

Ruda Śląska er en by i sørvestlige Polen i det schlesiske voivodskap, i det øverschlesiske industriområde. Byen har distriktsnivåstatus.
Anuta

Anuta (også Anudha) er ei lita øy i Temotu-provinsen i Salomonøyene i Stillehavet.
Øya ligger rundt 50 mil østsørøst av Nendo. Den er nærmest sirkelrund med en diameter på ca. 750 meter (dvs areal ca. 0,4 km²), og det høyeste punktet er på 65 meter (åsen Te Maunga). Dette er i nord, sørsida er relativt lav og flat. Øya er vulkansk og omgitt av opptil 23 meter høye korallrev. 
Klimaet er tropisk. Passatvindperioden varer fra midten av april til midten av oktober. Det er da relativt kjølig og tørt (men ofte overskya), med frisk vind fra sørøst. Resten av året, monsuntida, er mer variabel. Det skifter mellom steikende sol og kraftig regn. Det er ofte vindstille i lange perioder, men Anuta treffes tidvis av tropiske orkaner, noe som kan føre til kraftige ødeleggelser.
Innbyggertallet er om lag 300. Anuta er dermed en av de tettest befolka øyene i Stillehavet. Beboerne her (og på naboøya Tikopia) er stort sett polynesiere, mens salomonerne ellers i hovedsak er melanesiere. 
Det er en del gode fiskeområder rundt korallrevene. Øya Fatutaka, seks mil sørøst, har opp gjennom åra tidvis vært brukt som dyrkingsområde for Anutas innbyggere.
Det er funnet arkeologiske spor etter bosettinger 3000 år bakover i tid. Ifølge lokal tradisjon stammer imidlertid dagens innbyggere fra folk som flytta hit fra Tonga og Uvea for 300-350 år siden.
Anuta er også kjent som Cherry Island, oppkalt etter en herr Cherry som i 1791 oppdaga øya fra dekket av HMS Pandora, som var på leiting etter mytteristene fra Bounty. Navnet Nukumairaro har også vært brukt; det betyr «landet nedafor», og relaterer seg til at Anuta ligger øst for Tikopia, nærmeste bebodde nabo.


== Referanser ==
Rybnik

Rybnik er en distriktsnivåby i sørvestlige Polen i det schlesiske voivodskap.


== Vennskapsbyer ==
Bedburg-Hau, Dorsten, Eurasburg, Haderslev, Ivano-Frankivsk, Karvina, Larissa, Lievin, Mazamet, Newtonabbey, Saint Vallier, Szolnok, Vilnius


== Kjente mennesker fra Rybnik ==
Henryk Górecki (født 1933), komponist
Jerzy Dudek (født 1973), fotballkeeper for Real Madrid og Polen
Tychy

Tychy (tysk Tichau) er en industriby i sørlige Polen i det schlesiske voivodskap. Den ligger i den sørlige del av det øverschlesiske industriområde. Byen har distriktsnivåstatus.


== Vennskapsbyer ==
Cassino, Berlin, Huddinge
Dąbrowa Górnicza

Dąbrowa Górnicza er en stor by i sørlige Polen i det schlesiske voivodskap. Den ligger i den østlige kant av det øverschlesiske industriområde, og har status som distriktsnivåby.
Płock

Płock er en by i sentrale Polen i det masoviske voivodskap ved elven Wisła. Byen har distriktsnivåstatus.


== Referanser ==


== Eksterne lenker ==
(de) Offisielt nettsted 
(en) Płock – kategori av bilder, video eller lyd på Commons 
(en) Płock – galleri av bilder, video eller lyd på Commons
Elbląg

Elbląg  (tysk Elbing ) er en by i nordlige Polen i det ermlandskmasuriske voivodskap med distriktsnivåstatus. Den er et viktig sentrum for industri og kultur i området. Byen hadde i 2006 i underkant av 130 000 innbyggere. Byen ligger ved Elblągelva som knytter den til Wisłalagunen og Østersjøen. 


== Historie ==
Byen ble grunnlagt i 1237 av Den tyske orden og befolkningen kom hovedsakelig fra Lübeck. Som hansaby utviklet den seg til en av Østersjøens mest velstående handels- og sjøfartsbyer. Den var spesielt involvert i handel med England og Skottland hvilket resulterte i at en rekke briter utvandret til Elbing. Byens langvarige velstand gjenspeilte seg i en vakker byarkitektur i gotikk, renessanse og barokk stil. Byens økonomiske posisjon gjorde den i flere århundrer til gjenstand for en rekke storpolitiske maktstridigheter. Etter Den tyske ordenens nederlag i slaget ved Tannenberg i 1410 kom byen under den polske krone, hvor den forble til 1772. Etter Polens delinger kom byen under Kongelige Preussen og så Tyskland. 
Den ble sterkt skadet under andre verdenskrig og ved freden var over 65% av bystrukturen utradert. Etter krigens slutt ble den innlemmet i Polen og gjenstand for etnisk rensning. Den gjenværende tyske sivilbefolkningen ble utvist eller deportert og erstattet med polakker som hadde blitt fordrevet fra områdene i øst annektert av Sovjetunionen. Rekonstruksjonen av gamlebyen begynte ikke før etter den kalde krigen, men er i dag nesten fullført, med unntak av førkrigstidens bebyggelse på byens vestbank. 


== Vennskapsbyer ==

: Liepāja, 1991
: Ronneby, 1991
: Tarnopol, 1992
: Baltijsk, 1994
: Kaliningrad, 1994
: Coquimbo, 1995
: Nawahradak, 1995
: Druskininkai, 1996
: Baoji, 1997
: Trowbridge, 2000
: Leer, 2001
: Compiègne, 2002
: Tainan, 2004
: Nowy Sącz


== Eksterne lenker ==
Offisielt nettsted 
(en) Elbląg – kategori av bilder, video eller lyd på Commons 
(en) Elbląg – galleri av bilder, video eller lyd på Commons
Chorzów

Chorzów (tysk Königshütte) er en by i Øvre Schlesien i Polen. Den ligger i det schlesiske voivodskap, og er del av det øverschlesiske industriområde. Byen har distriktsnivåstatus.


== Vennskapsbyer ==
Iserlohn, Termoli, Ózd, Zlín, Creil


== Eksterne lenker ==
(pl) Offisielt nettsted 
(en) Chorzów – kategori av bilder, video eller lyd på Commons 
(en) Chorzów – galleri av bilder, video eller lyd på Commons
Kalisz

Kalisz  er en by i sentrale Polen ved elven Prosna. Den er landets eldste by og den historiske hovedstad i vestlige Stor-Polen. Byen ligger i det storpolske voivodskap, og danner et storbyområde med de nærliggende byene Ostrów Wielkopolski og Skalmierzyce. Den har distriktsnivåstatus, og er et viktig industri- og handelssentrum i området.
Kalisz er en av de eldste byene i Polen, og har en historie så lang tilbake som til begynnelsen av 100-tallet. I 1281 fikk den status som by. Under den første verdenskrig ble byen voldsomt bombet og ble sterkt skadd. 


== Vennskapsbyer ==
Ostrów Wielkopolski, Adria, Erfurt, Heerhugowaard, Hautmont, Hamm, Kamieniec Podolski, La Louviere, Martin, Minsk, Preston, Szentendre, Southampton, Tongeren


== Kilder ==
(no) Kalisz i Store norske leksikon
Koszalin

Koszalin (kasjubisk Kòszalëno, tysk Köslin, latin Scurgum) er den største byen i Midt-Pommern i nordvestlige Polen. Den ligger 11 km fra Østersjøkysten i det vestpommerske voivodskap og har distriktsnivåstatus. Avstanden i en rett linje mellom byene Koszalin - Szczecin er 135 km til Warszawa er 383 km.


== Vennskapsbyer ==
Berlin, Bourges, Gladsaxe, Kristianstad, Lida, Neubrandenburg, Neumünster, Roermond, Seinäjoki


== Referanser ==


== Eksterne lenker ==
Offisielt nettsted 
(en) Koszalin – kategori av bilder, video eller lyd på Commons 
(en) Koszalin – galleri av bilder, video eller lyd på Commons 
BIP Koszalin
Legnica

Legnica (tidligere Lignica, tysk Liegnitz) er en distriktsnivåby i sørvestlige Polen ved elven Kaczawa. Den ligger i det nederschlesiske voivodskap.


== Vennskapsbyer ==
Wuppertal, Drohobytsj, Blansko, Roanne, Orenburg


== Eksterne lenker ==
Offisielt nettsted 
(en) Legnica – kategori av bilder, video eller lyd på Commons 
(en) Legnica – galleri av bilder, video eller lyd på Commons
Storbyområdet Kraków

Storbyområdet Kraków omfatter området til 52 gminaer (4 068 km²) som beboes av omtrent 1 416 000 mennesker. Storbyområdet deles i et sentralt metropolittisk område – Kraków – og et ytre område bestående av en suburban sone (gminaene Igołomia-Wawrzeńczyce, Kocmyrzów-Luborzyca, Liszki, Michałowicze, Mogilany, Skawina, Świątniki Górne, Wieliczka, Wielka Wieś, Zabierzów, Zielonki) og en såkalt «pendelsone». De største powiatene er Kraków, Wieliczka og distriktsnivåbyen Kraków. Krakóws satellittbyer er forbundet med den gjennom buss- og togkommunikasjon.